Document ID: 31997R2283

KOMISSION ASETUS (EY) N:o 2283/97,
annettu 17 päivänä marraskuuta 1997,
maito- ja maitotuotealan vientitukien soveltamista koskevista yksityiskohtaisista erityissäännöistä annetun asetuksen (EY) N:o 1466/95 sekä maito- ja maitotuotealaa koskevista jäsenvaltioiden ja komission välisistä tiedonannoista annetun komission asetuksen (ETY) N:o 210/69 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (1), sellaisena kuin se on viimeksi muutettuna komission asetuksella (EY) N:o 1587/96 (2), ja erityisesti sen 17 artiklan 14 kohdan,
sekä katsoo, että
komission asetuksen (ETY) N:o 3665/87 (3), sellaisena kuin se on viimeksi muutettuna asetuksella (EY) N:o 2114/97 (4), 2 a artiklan 2 kohdassa säädetään ehdoista, jotka koskevat tuen ennakkovahvistuksen sisältävän vientitodistuksen käyttöä johonkin muuhun kuin todistuksen kohdassa 16 mainittuun, kaksitoistanumeroiseen tuotekoodiin kuuluvan tuotteen viennin yhteydessä; kyseisiä säännöksiä sovelletaan johonkin erityisalaan vain, jos on määritelty asetuksen (ETY) N:o 3719/88 (5), sellaisena kuin se on viimeksi muutettuna asetuksella (EY) N:o 1404/97 (6), 13 a artiklassa tarkoitetut tuoteluokat ja asetuksen (EY) N:o 3665/87 2 a artiklan 2 kohdan ensimmäisen alakohdan b alakohdassa tarkoitetut tuoteryhmät,
maito- ja maitotuotealalle on komission asetuksen (EY) N:o 1466/95 (7), sellaisena kuin se on viimeksi muutettuna asetuksella (EY) N:o 2179/97 (8), 3 artiklassa jo määritelty tuoteluokkia; kyseiset luokat vastaavat GATT-sopimusten osana tehdyssä maataloussopimuksessa määrättyjä luokkia; järjestelmän hyvää hallintoa varten on syytä säilyttää kyseinen luokittelu ja soveltaa asetuksen (ETY) N:o 3665/87 2 a artiklan 2 kohdan säännöksiä ainoastaan tuoteryhmien määrittelyn perusteella,
maitoalalla vientituki vaihtelee suuresti ensi sijassa tuotteen rasvapitoisuudesta riippuen; kyseisen järjestelmän toimivuuden varmistamiseksi on syytä, asetuksen (ETY) N:o 3665/87 2 a artiklan 2 kohdassa tarkoitettua suhteellisuuden tavoitetta noudattaen, toisaalta määritellä tuoteryhmät kapeiden vaihteluvälien sisällä ja toisaalta laajentaa joidenkin tuotteiden osalta vientilupa koskemaan tuotteita, jotka rasvapitoisuuden puolesta sijoittuvat koodiluokituksessa välittömästi niiden tuotteiden yhteyteen, joita varten tuki on ennalta vahvistettu,
asetuksen (ETY) N:o 210/69 (9), sellaisena kuin se on viimeksi muutettuna asetuksella (EY) N:o 418/97 (10), säädetään lupahakemuksia ja niiden käyttöä koskevien tietojen toimittamisesta; asetus (ETY) N:o 210/69 on muutettava niin, että se kattaa tällä asetuksella säädetyn lupien käyttöä koskevan tiedottamisen, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1466/95 seuraavasti:
1. Korvataan 3 artikla seuraavasti:
"3 artikla
1. Uruguayn kierroksen GATT-sopimusten osana tehdyssä maataloussopimuksessa tarkoitetut neljä tuoteluokkaa vahvistetaan liitteessä II.
2. Asetuksen (ETY) N:o 3719/88 13 a artiklan toista alakohtaa ei sovelleta 1 artiklan 1 kohdassa tarkoitettuihin tuotteisiin.
3. Asetuksen (ETY) N:o 3665/87 2 a artiklan 2 kohdan ensimmäisen alakohdan b alakohdassa tarkoitetut tuoteryhmät vahvistetaan liitteessä III, sanotun kuitenkaan rajoittamatta tämän asetuksen 3 a artiklan 3 kohdan säännösten soveltamista.".
2. Lisätään 3 a artikla seuraavasti:
"3 a artikla
1. Vientitodistushakemuksen ja vientitodistuksen kohtaan 16 merkitään vientitukia koskevan maitotuotenimikkeistön mukainen tuotteen kaksitoistanumeroinen koodi. Todistus on voimassa ainoastaan tällä tavoin nimetyille tuotteille lukuun ottamatta jäljempänä määriteltyjä poikkeuksia.
2. Asianomaisen hakemuksesta voidaan CN-koodeihin 0401, 0402, 0403, 0404, 0405 ja 2309 liittyvien tuotteiden koodia muuttaa ennen asetuksen (ETY) N:o 3665/87 3 tai 25 artiklassa tarkoitettujen muodollisuuksien täyttämistä, mikäli tuki on yhtä suuri usean samaan liitteessä II tarkoitettuun luokkaan kuuluvan koodin tarkoittamille tuotteille.
3. Poiketen siitä, mitä asetuksen (ETY) N:o 3665/87 2 a artiklan 2 kohdan ensimmäisen alakohdan b alakohdassa säädetään, on tuen ennakkovahvistuksen sisältävä vientitodistus voimassa myös sellaiselle tuotteelle, joka liittyy johonkin muuhun kaksitoistanumeroiseen koodiin kuin kohdassa 16 mainittuun, mikäli kyseiset kaksi tuotetta sijoittuvat liitteessä III vahvistetussa samassa tuoteryhmässä välittömästi peräkkäin tai jos molemmat tuotteet kuuluvat ryhmään 23.
4. Edellä 3 kohdassa tarkoitetuissa tapauksissa myönnettävä tuki lasketaan asetuksen (ETY) N:o 3665/87 2 a artiklan 2 kohdan toisen alakohdan a ja b alakohdan mukaisesti."
3. Korvataan liitteen otsikko "Liite" otsikolla "Liite I".
4. Lisätään tämän asetuksen liitteet liitteiksi II ja III.
2 artikla
Muutetaan asetuksen (ETY) N:o 210/69 6 artiklan 2 kohta seuraavasti:
1. Korvataan d alakohdassa ilmaus "asetuksen (EY) N:o 1466/95 3 artiklan 1 kohdan toinen alakohta" ilmauksella "asetuksen (EY) N:o 1466/95 3 a artiklan 2 kohta".
2. Lisätään h alakohta seuraavasti:
"h) tuotemäärät, joiden osalta asetuksen (EY) N:o 1466/95 3 a artiklan 3 kohdan soveltaminen on hyväksytty, sekä annetun vientitodistuksen kohdassa 16 mainittu vientitukia koskevan maitotuotenimikkeistön koodi ja todellisuudessa viedyn tuotteen koodi".
3 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan vientiin, jonka osalta asetuksen (ETY) N:o 3665/87 3 tai 25 artiklassa tarkoitetut muodollisuudet on täytetty tämän asetuksen voimaantulopäivästä alkaen.
Asianomaisten viimeistään 26 päivänä maaliskuuta 1998 jättämästä hakemuksesta 1 artiklan säännöksiä sovelletaan vientiin, jonka osalta edellä tarkoitetut muodollisuudet on täytetty 1 päivästä heinäkuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä marraskuuta 1997.

Labels: 3
17
6